আগামী বছরের শেষাশেষি মাল ওঠা-নামার কাজ শুরু হয়ে যাবে ওই বন্দরে। কাজ কেমন এগিয়েছে, তা দেখতে রাশিয়া সফর শেষে ভারতে ফেরার পথে শনিবার তেহরান ছুঁয়ে আসেন বিদেশমন্ত্রী সুষমা স্বরাজ। ঘুরে দেখার সময় তাঁর সঙ্গে ছিলেন ইরানের বিদেশমন্ত্রী জাভেদ জারিফও।পারস্য উপসাগরের দক্ষিণ উপকূলে ইরানের দক্ষিণ-পূর্ব প্রান্তের সিস্তান-বালুচিস্তান প্রদেশের ছাবাহারে বন্দর গড়ে ওঠায় এ বার পাক ভূখণ্ড ব্যবহার না করেই পশ্চিম উপকূল থেকে ভারত ব্যবসা, বাণিজ্য চালাতে পারবে আফগানিস্তান, ইরান ও মধ্য এশিয়ার তেল ও প্রাকৃতিক গ্যাস সমৃদ্ধ দেশগুলির সঙ্গে।গত অক্টোবরেই ভারত জাহাজে চাপিয়ে আফগানিস্তানে গম পাঠিয়েছিল ছাবাহার বন্দর দিয়ে। ওই বন্দর নির্মাণের জন্য ভারত ও ইরানের মধ্যে চুক্তি হয়েছিল গত বছরের মে মাসে। সেই সময় ইসলামাবাদের তরফে বলা হয়েছিল, পাকিস্তানে অস্থিরতা সৃষ্টি করতে আফগানিস্তানকে ব্যবহার করার লক্ষ্যেই ভারতের এই পদক্ষেপ।